Tolong jelaskan mengenai Hari ini juga merupakan: dari 26 Ogos dalam bahasa melayu

Hari Kesaksamaan Wanita di Amerika Syarikat.

1071 - Perang Byzantine–Seljuk: Turki Saljuk pimpinan Alp Arslan menawan Maharaja Byzantine Romanos IV Diogenes dalam Pertempuran Manzikert (gambar).

1346 - Perang Seratus Tahun: Kehandalan busur panjang Inggeris berbanding gabungan busur silang dan kesateria berperisai Perancis disahkan dalam Pertempuran Crécy.

1789 - Revolusi Perancis: Pengisytiharan Hak Manusia dan Warganegara diluluskan oleh Perhimpunan Pengundi Kebangsaan di Versailles.

1883 - Gunung berapi Krakatau (gambar) meletus, mengakibatkan tsunami yang memusnahkan banyak petempatan di Jawa dan Sumatera dan membunuh lebih 36,000 orang, dan menurunkan suhu dunia purata sehingga 1.2 °C.

1966 – Perang Sempadan Afrika Selatan mula dilangsungkan di Omugulugwombashe.

1977 - Piagam Bahasa Perancis diluluskan kerajaan negeri Quebec  merasmikan penggunaan bahasa Perancis dalam provinsi tersebut.

1975 - UDT mengambil alih kekuasaan di Timor Timur melalui kudeta; Gabenor Lemos Pires dan pasukan Portugisnya melarikan diri dari Dili ke Pulau Atauro.

1978 - Kardinal Albino Luciani dilantik sebagai Paus Gereja Katolik dengan nama Latinnya Ioannes Paulus I.

1997 - Suatu pembunuhan beramai-ramai dilakukan terhadap para penduduk Beni Ali di Algeria oleh Jemaah Islamiah Bersenjata dalam konflik dalaman berlarutan.

2002 - Sidang Kemuncak Bumi 2002 bermula di Johannesburg, Afrika Selatan.

2008 - Seminggu selepas Perang Ossetia Selatan tamat, Rusia mengiktiraf sepihak kemerdekaan bekas republik Georgia, Abkhazia dan Ossetia Selatan.

2008 - Bekas Timbalan Perdana Menteri Malaysia, Datuk Seri Anwar Ibrahim kembali menjadi Ahli Parlimen selepas memenangi pilihan raya kecil Permatang Pauh.

2011 - Taufan Irene memaksa jutaan di Pantai Timur Amerika Syarikat berpindah selepas menyebabkan kemusnahan teruk di Caribbean.